Krom alia mencio, ĉiuj ligiloj en ĉi tiu artikolo rekondukas al retpaĝoj en la hispana.

Pro profunda manko de rimedoj pro la milito en Jemeno, pli kaj pli da familioj devas retiri siajn gefilojn el la lernejo. La knabinoj ofte estas devigitaj edziniĝi kiam ili havas nur 13 jarojn. Tamen, lernejo en la ĉefurbo Sanao [eo] trovis modestan sed efikan solvon.

La ne-registara organizaĵo (NRO) [eo] Solidarios sin Fronteras, bazita en Hispanio kaj Jemeno [ambaŭ eo], gvidata de volontula teamo kaj financata ĉefe per privataj donacoj — kelkaj el ili je nur unu eŭro monate — komencis donaci kompletan matenmanĝon al la knabinoj de tiu lernejo, kiuj aĝas 6 ĝis 16 jarojn. Antaŭ la komenco de la projekto, unu el kvin knabinoj forestis el la lernejo. Iom post iom ili komencis reveni kaj ekde septembro 2018, ĉiuj 525 lernantinoj venas regule al la lernejo, diras la fondintoj de Solidarios.

Mi parolis per WhatsApp [elp.: ŭacap] kun du el la fondintoj de la neregistara organizo, Eva, kiun mi renkontis persone antaŭ multe da tempo en Barcelono [eo], kaj Faten, kiu loĝas en Jemeno. Ambaŭ rakontis al mi kiel naskiĝis la projekto “Manĝaĵo por eduki kaj protekti“. Ili ankaŭ petis min ne malkaŝi iliajn kompletajn nomojn, nek tiun de la lernejo pro sekureckialoj.

En marto 2018, unu el la instruistinoj kontaktis Faten, parolinte pri okjara knabino kiu ĉiutage pli kaj pli maldikiĝis kaj aspektis elĉerpita ĝis iun tagon ŝi ne plu aperis en la lernejo. Ŝi ne estis la unua, kiu forlasis la lernadon, sed ŝi estis la plej juna. La instruistino parolis kun la familio: ĝi spertis ekstreman ekonomian senhavecon kaj ricevis ofertojn por edzinigi sian filineton [eo].

Parolante kun Faten, la instruistino sin demandis ĉu eble ĉiutaga manĝo povus motivigi la familiojn sendi siajn filinojn al la lernejo. Kaj tiel aperis la ideo. Faten rakontas:

Most of [these girls are] daughters of workers of the textile factory, which was completely destroyed [in the bombings]. The families haven't [had any] salary for 3 years. How could they cover food expenses? […] The most important thing is that we're supporting them to complete their education. Their families [are also] happy, as keeping them at school prevents them from staying at home or getting married at such a young age.